**Lăsați-mă să plâng**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lăsați-mă să plâng când asfințitul fuge

Prin ramuri încărcate de doruri ce ucid

Iar frunzele iubirii încep să se usuce

Și cad pe lutul rece. E noapte și mi-e frig!

Un vis uitat răsare ducând o cruce grea,

Învins de nedreptatea unui destin amar

Ce-a zămislit tăcerea în tot ce-nseamnă-a vrea

Punând pecetea tristă pe chipul din altar.

Lăsați-mă să plâng la comedia vieții

C-am înțeles că totul e doar un carnaval

Unde minciuna poartă o mască a dreptății

Iar fericirea are tristețea drept rival.

Ascunsă e speranța în clipele de ieri

Și ce e drept nu-i logic în fața celui strâmb;

În haosul noptatic mi-e dor de învieri!

Te rog pe Tine, Doamne, oprește-mă să plâng!

Adina V.

12.06.2016